(Atti ppubblikati taħt Titolu V tat-Trattat ta’ l-Unjoni Ewropea) 
AZZJONI KONĠUNTA TAL-KUNSILL 2006/1002/PESK 
tal-21 ta’ Diċembru 2006 
li temenda l-Azzjoni Konġunta 2001/554/PESK 
dwar l-istabbiliment ta' Istitut għall-Istudji dwar Sigurtà 
ta' l-Unjoni Ewropea 
IL-KUNSILL TA' L-UNJONI EWROPEA, 
Wara li kkunsidra t-Trattat dwar l-Unjoni Ewropea, u b'mod partikolari l-Artikolu 14 tiegħu, 182 MT Il-Ġurnal Uffiċjali ta’ l-Unjoni Ewropea 30.12.2006
Billi: 
(1) Fl-20 ta' Lulju 2001, il-Kunsill adotta l-Azzjoni Konġunta 2001/554/PESK dwar l-
istabbiliment ta' Istitut għall-Istudji dwar Sigurtà ta' l-Unjoni Ewropea1. 
(2) Fit-28 ta' Lulju 2006, is-Segretarju Ġenerali/Rappreżentant Għoli ppreżenta, 
konformement ma' l-Artikolu 19 ta' dik l-Azzjoni Konġunta, rapport dwar l-
implimentazzjoni ta' l-Azzjoni Konġunta bil-ħsieb tal-possibbiltà li tiġi riveduta. 
(3) Fit-22 ta' Settembru 2006, il-Kumitat Politiku u tas-Sigurtà (KPS), fir-rwol tiegħu li 
jeżerċita superviżjoni politika fuq l-attivitajiet ta' l-Istitut, ħa nota ta' dak ir-rapport u rrakkomanda li l-Kunsill jemenda l-Azzjoni Konġunta kif meħtieġ fid-dawl tar-rapport. 
(4) L-Azzjoni Konġunta 2001/554/PESK għandha tiġi emendata kif meħtieġ, 
ADOTTA DIN L-AZZJONI KONĠUNTA: 
                                                
 
1 ĠU L 200, 25.7.2001, p. 1 30.12.2006 MT Il-Ġurnal Uffiċjali ta’ l-Unjoni Ewropea 183
Artikolu 1 
L-Azzjoni Konġunta 2001/554/PESK hija b'dan emendata kif ġej: 
1) L-Artikolu 2 għandu jiġi sostitwit b'dan li ġej: 
"Artikolu 2 Missjoni 
L-Istitut għandu jikkontribwixxi għall-iżvilupp tal-PESK, b'mod partikolari l-PESD, 
f'koerenza ma' l-Istrateġija Ewropea tas-Sigurtà. Għal dak l-għan huwa għandu jmexxi riċerka akkademika u analiżi politika, jorganizza seminars u jwettaq attivitajiet ta' informazzjoni u 
komunikazzjoni f'dak il-qasam. Il-ħidma ta' l-istitut għandha inter alia tikkontribwixxi għad-
djalogu transatlantiku. Għandha tinvolvi netwerk ta' skambji ma' istituti ta' riċerka u think-
tanks  oħrajn kemm ġewwa kif ukoll barra mill-Unjoni Ewropea. Kull ma jipproduċi l-Istitut 
għandu jitqassam kemm jista' jkun ampjament, ħlief għall-informazzjoni klassifikata, li 
għaliha għandhom japplikaw ir-regolamenti dwar is-sigurtà tal-Kunsill adottati bid-Deċiżjoni 
2001/264/KE
∗. 
2) L-Artikolu 5(5) għandu jinbidel b'dan li ġej: 
"5. Id-deċiżjonijiet tal-Bord għandhom jittieħdu b'vot mir-rappreżentanti ta' l-Istati 
Membri b'maġġoranza kwalifikata, bil-voti ppeżati skond it-tielet subparagrafu ta' l-
Artikolu 23(2) tat-Trattat, mingħajr preġudizzju għall-Artikolu 12(2) ta' din l-Azzjoni 
Konġunta. Il-Bord għandu jadotta r-regoli ta’ proċedura tiegħu."; 
                                                 
∗ ĠU L 101, 11.4.2001, p. 1. Deċiżjoni kif emendata l-aħħar mid-Deċiżjoni 2005/952/KE (ĠU 
L 346, 29.12.2005, p. 18)."; 184 MT Il-Ġurnal Uffiċjali ta’ l-Unjoni Ewropea 30.12.2006
3) Fl-Artikolu 6, għandu jiddaħħal il-paragrafu 3a li ġej: 
"3a. Jekk il-Bord jiddeċiedi hekk, b'kont meħud ta' l-implikazzjonijiet finanzjarji, wara l-
adozzjoni tal-baġit annwali b'unanimità tar-rappreżentanti ta' l-Istati Membri, id-
Direttur jista' jiġi assistit minn Viċi Direttur, b'mod partikolari fl-eżekuzzjoni tal-
kompiti ta' l-Istitut skond l-Artikolu 2. 
Id-Direttur għandu jaħtar il-Viċi Direttur wara approvazzjoni mill-Bord. Il-Viċi 
Direttur għandu jinħatar għal perjodu ta' tliet snin, bil-possibbiltà ta' estensjoni b'terminu wieħed ta' tliet snin."; 
4) L-Artikolu 7 għandu jiġi sostitwit b'dan li ġej: 
"Artikolu 7 
Persunal 
1. Il-persunal ta' l-Istitut, li jikkonsisti f'riċerkaturi u persunal amministrattiv, għandu 
jkollu l-istatus ta' membri tal-persunal kuntrattwali u għandu jiġi reklutat minn fost 
ċittadini ta' l-Istati Membri.  
2. Ir-riċerkaturi ta' l-Istitut u l-Viċi Direttur għandhom jiġu reklutati abbażi tal-mertu u 
tal-kompetenza akkademika rigward il-PESK u, b'mod partikolari, il-PESD, permezz 
ta' proċeduri ta' kompetizzjoni li jkunu ġusti u trasparenti."; 30.12.2006 MT Il-Ġurnal Uffiċjali ta’ l-Unjoni Ewropea 185
5) L-Artikolu 10 għandu jiġi sostitwit b'dan li ġej: 
"Artikolu 10 
Programm ta' ħidma 
1. Sat-30 ta' Settembru ta' kull sena, id-Direttur għandu jistabbilixxi abbozz tal-
programm ta' ħidma annwali għas-sena ta' wara, flimkien mal-perspettivi indikattivi 
għat-terminu twil għas-snin ta' wara, u għandu jissottomettih lill-Bord. 
2. Sat-30 ta' Novembru ta' kull sena, il-Bord għandu japprova l-abbozz tal-programm ta' 
ħidma."; 
6) L-Artikolu 11 (3) għandu jinbidel b'dan li ġej: 
"3. Id-dħul ta' l-Istitut għandu jikkonsisti mill-kontribuzzjonijiet mill-Istati Membri 
skond l-iskala tad-dħul gross nazzjonali (DGN). Bil-qbil tad-Direttur, 
kontribuzzjonijiet addizzjonali jistgħu jiġu aċċettati għal attivitajiet speċifiċi minn 
Stati Membri individwali jew minn sorsi oħrajn."; 
7) L-Artikolu 12 għandu jiġi sostitwit b'dan li ġej: 
"Artikolu 12 
Il-proċedura baġitarja 
1. Sat-30 ta' Settembru ta' kull sena, id-Direttur għandu jippreżenta lill-Bord abbozz tal-
baġit annwali għall-Istitut li jkopri n-nefqa amministrattiva, in-nefqa operattiva u d-
dħul mistenni għas-sena finanzjarja ta' wara. 186 MT Il-Ġurnal Uffiċjali ta’ l-Unjoni Ewropea 30.12.2006
2. Sat-30 ta' Novembru ta' kull sena, il-Bord għandu japprova l-baġit annwali ta' l-Istitut 
b'unanimità tar-rappreżentanti ta' l-Istati Membri. 
3. Fil-każ ta' ċirkostanzi inevitabbli, eċċezzjonali jew imprevisti, id-Direttur jista' 
jipproponi lill-Bord abbozz ta' baġit emendatorju. Il-Bord, bil-konsiderazzjoni dovuta 
għal kwalunkwe urġenza, għandu japprova l-baġit emendatorju b'unanimità tar-
rappreżentanti ta' l-Istati Membri."; 
8) L-Artikolu 17 għandu jiġi sostitwit b'dan li ġej: 
"Artikolu 17 
Issekondar 
1. Jistgħu jiġu ssekondati riċerkaturi viżitaturi lill-Istitut għal perjodi limitati ta' żmien 
mill-Istati Membri u minn stati terzi, bi qbil mad-Direttur, biex jieħdu sehem fl-
attivitajiet ta' l-Istitut skond l-Artikolu 2. 
2. Bi qbil mad-Direttur, esperti mill-Istati Membri u uffiċjali mill-istituzzjonijiet jew l-
aġenziji ta' l-UE jistgħu jiġu ssekondati lill-Istitut għal perjodu fiss kemm f'postijiet 
fi ħdan l-istruttura organizzattiva ta' l-Istitut jew għal kompiti u proġetti speċifiċi. 
3. Il-membri tal-persunal jistgħu jiġu ssekondati għal perjodu fiss fl-interess tas-servizz 
għal post barra mill-Istitut, skond id-dispożizzjonijiet dwar il-persunal ta' l-Istitut. 30.12.2006 MT Il-Ġurnal Uffiċjali ta’ l-Unjoni Ewropea 187
4. Id-dispożizzjonijiet relatati ma' l-issekondar għandhom jiġu adottati mill-Bord fuq 
proposta mid-Direttur."; 
9) Għandu jiddaħħal l-Artikolu li ġej: 
"Artikolu 18a 
Assoċjazzjoni tal-Kummissjoni 
Il-Kummissjoni għandha tkun assoċjata mill-qrib mal-ħidma ta' l-Istitut. L-Istitut għandu, 
kif meħtieġ, jistabbilixxi relazzjonijiet ta' ħidma mal-Kummissjoni bil-ħsieb ta' l-iskambju ta' kompetenza u pariri f'oqsma ta' interess reċiproku."; 
10) L-Artikolu 19 għandu jiġi sostitwit b'dan li ġej: 
"Artikolu 19 
Ir-rappurtar 
Sal-31 ta' Lulju 2011, is-SĠ/RGħ għandu jippreżenta rapport lill-Kunsill dwar il-
funzjonament ta' l-Istitut akkumpanjat, jekk meħtieġ, minn rakkomandazzjonijiet adatti bil-
ħsieb ta' l-iżvilupp ulterjuri tiegħu." 
11) L-Artikolu 20(1), (2), (4) and (5) għandu jitħassar. 188 MT Il-Ġurnal Uffiċjali ta’ l-Unjoni Ewropea 30.12.2006
Artikolu 2 
Din l-Azzjoni Konġunta għandha tidħol fis-seħħ fil-jum ta' l-adozzjoni tagħha. 
Artikolu 3 
Din l-Azzjoni Konġunta għandha tiġi ppubblikata fil- Ġurnal Uffiċjali ta' l-Unjoni Ewropea . 
Magħmul fi Brussell, nhar il-21 ta’ Diċembru 2006. 
 Għall-Kunsill 
 Il-President  J. KORKEAOJA 
 30.12.2006 MT Il-Ġurnal Uffiċjali ta’ l-Unjoni Ewropea 189